કરીના કપૂર ચુસ્ત રહેવા માટે આ કવાયત ઉપરાંત યોગ અને ખાણીપીણી બાબતે પણ સભાન રહે છે. તે સવારે નાસ્તામાં ચીઝ, બ્રેડ, પરાઠા, દૂધ, સોયા દૂધ લે છે. બપોરના ભોજનમાં રોટલી, દાળ, કચુંબર અને સૂપ લે. રાત્રિના ભોજનમાં રોટલી, દાળ અને શાકભાજીવાળું સૂપ લે. તે રોજ છ-આઠ ગ્લાસ ઉકાળેલું પાણી પીવે છે. સમગ્ર દિવસમાં ચુસ્ત રહેવા તે દર ત્રણ કલાકે ભોજન લે છે. બદામ અને સોયા દૂધ એ તેના ભોજનનો ભાગ છે. તે ખાંડ અને ઘી પણ લે છે પરંતુ સંયમિત માત્રામાં. તે ભાતથી દૂર રહે છે. જોકે તે ચીઝ ખાવાથી પોતાની જાતને રોકી શકતી નથી. કરીના કપૂર એકથી બે કલાક કસરત કરે છે.